wickkiey/tamil-wikipedia-chunked huggingface dataset:
# பூண்டி, தஞ்சாவூர்

**பூண்டி** (*Poondi*) என்பது இந்தியா, தமிழ்நாடு, தஞ்சாவூர் மாவட்டம் , பாபநாசம் வட்டத்தில் அமைந்துள்ள கிராமம் ஆகும் . இது மாவட்டத் தலைமையகமான தஞ்சாவூரில் இருந்து கிழக்கே 14 கி. மீ. தொலைவிலும் அம்மாபேட்டையிலிருந்து 4 கி. மீ. தொலைவிலும் தஞ்சாவூர் - நாகப்பட்டினம் நெடுஞ்சாலையில் மாநிலத் தலைநகர் சென்னையிலிருந்து 322 கி.மீ. தொலைவில் அமைந்துள்ளது.
# பூண்டி, தஞ்சாவூர்

## நிலவியல்

பூண்டியானது வெண்ணாற்று கரையில் அமைந்துள்ளது. இந்த கிராமத்தில் விவசாயத்திற்கு ஏற்ற ஈரமான நிலம் காணப்படுகின்றது.
# பூண்டி, தஞ்சாவூர்

## மக்கள்தொகை

2011 ஆம் ஆண்டு மக்கள் தொகை கணக்கெடுப்பின்படி, பூண்டியில் 1199 ஆண்கள் மற்றும் 1121 பெண்கள் என மொத்தம் 2320 பேர் உள்ளனர். பாலின விகிதம் 935. பூண்டியின் கல்வியறிவு விகிதம் 81.55% ஆகவும், ஆண்களின் கல்வியறிவு 88.08% ஆகவும், பெண்களின் கல்வியறிவு 74.56% ஆகவும் உள்ளது.
# பூண்டி, தஞ்சாவூர்

## தொடர்வண்டி நிலையம்

பூண்டியின் அருகே குடிகாடு மற்றும் சாலியமங்களம் தொடர்வண்டி நிலையங்கள் அமைந்துள்ளன.
# பூண்டி, தஞ்சாவூர்

## கல்வி

பூண்டியில் 1956ஆம் ஆண்டு நிறுவப்பட்ட அ. வீரையா வாண்டையார் நினைவு ஸ்ரீ புஷ்பம் கல்லூரி உள்ளது. இங்கு பல்வேறு இளங்கலை, முதுகலை மற்றும் ஆராய்ச்சி பாடங்கள் பயிற்றுவிக்கப்படுகின்றன.
# உலோக் பிரியா தேவி

**உலோக் பிரியா தேவி** (*Lok Priya Devi*) 1898–1960 ஆம் ஆண்டு காலத்தில் வாழ்ந்த ஒரு நேபாளக் கவிஞர் ஆவார். நேபாளத்தின் தலைசிறந்த இலக்கியவாதியாகக் கருதப்படும் இலட்சுமி பிரசாத் தேவகோட்டாவின் சகோதரி ஆவார்.  
உலோக் பிரியா தேவி பெரும்பாலும் தனது கவிதைகளை சாரதா இதழில் வெளியிட்டார்.  
ஒரு ஆர்வலராகவும் தேவி இருந்தார். பெண்கள் கல்வி பெறும் உரிமைக்காக வாதிட்டு அவர்களை ஊக்குவித்தார்.  
நேபாள நாட்டின் காட்மாண்டுவில் உள்ள தில்லி பசாரில் 1898 ஆம் ஆண்டு பிறந்த உலோக் பிரியா தேவி 1960 ஆம் ஆண்டு மறைந்தார். She died in 1960.
# உலோக் பிரியா தேவி

## படைப்புகள்

1. சோகா பிந்து
1. அண்ணணின் மறைவு சோகக் கண்ணீர்
1. உலோக் பிரியா தேவியின் கவிதைகள்
1. சாந்தாவுக்குப் பதில்
# அசோகரின் பெரும் பாறைக் கல்வெட்டுக்கள்

**அசோகரின் பெரும் பாறைக் கல்வெட்டுக்கள்** (**Major Rock Edicts**) பேரரசர் அசோகர் தனது ஆட்சிக் காலத்தில் கிமு 260-ஆம் ஆண்டு முதல் பரத கண்டம் முழுவதும், மௌரியப் பேரரசு பொதுமக்கள் பின்பற்ற வேண்டிய தர்ம நெறிகள் குறித்து 14 பெரும் பாறைகளில் கல்வெட்டாக பொறித்து வைத்தார்.  
அசோகர் இப்பெரும் பாறைக் கல்வெட்டுக்களில் தனது பெயராக அசோகர் எனப்பொறிப்பதற்கு பதிலாக, **தேவனாம்பிரியா** ("Beloved of the God", thought to be a general regnal title like "Our Lord") என்றும் **பிரியதாசி** (Priyadasi)" ("Our Lord Priyadasi") என்றும் பொறித்துள்ளார்.
;அசோகரின் பெரும் பாறைக் கல்வெட்டுகள்:
1. அசோகரின் குஜராத் பெரும்பாறைக் கல்வெட்டுக்கள் - ஜூனாகத் & கிர்நார்
1. நள சோப்ரா, மகாராட்டிரா
1. சன்னதி, கர்நாடகா
1. எர்ரகுடி, ஆந்திரப் பிரதேசம்
1. தௌலி, ஒடிசா
1. ஜௌகுடா
1. கல்சி, உத்தராகண்டம்
1. காந்தாரம், ஆப்கானித்தான்
1. மன்செரா, பாகிஸ்தான்
1. சபாஷ் கார்கி, பாகிஸ்தான்
# அசோகரின் பெரும் பாறைக் கல்வெட்டுக்கள்

### பெரும் பாறைக் கல்வெட்டு 1

விழாக்களையும், விலங்குகளைக் கொல்வதையும் அசோகர் தடை செய்தல்.  
**பெரும் பாறைக் கல்வெட்டு 1**  
| ஆங்கிலத்திலிருந்து தமிழ் மொழிபெயர்ப்பு (கல்சி பிரதி) | மொழி: பிராகிருதம், எழுத்துமுறை: பிராமி எழுத்துமுறை |
| --- | --- |
| } |  |
# அசோகரின் பெரும் பாறைக் கல்வெட்டுக்கள்

### பெரும் பாறைக் கல்வெட்டு 2

தமிழக மன்னர்கள் உள்ளிட்ட தன் எல்லையில் இருந்த மன்னர்கள், மானிடர் மற்றும் விலங்குகள் உள்ளிட்டோருக்கு அசோகர் மருத்துவ சேவை அளித்தல், மூலிகைகள் மற்றும் கனித் தாவரங்கள் நடுதல்.  
**பெரும் பாறைக் கல்வெட்டு 2**  
| ஆங்கிலத்திலிருந்து தமிழ் மொழிபெயர்ப்பு (கல்சி பிரதி) | மொழி: பிராகிருதம், எழுத்துமுறை: பிராமி எழுத்துமுறை |
| --- | --- |
| } |  |
# அசோகரின் பெரும் பாறைக் கல்வெட்டுக்கள்

### பெரும் பாறைக் கல்வெட்டு 3

அற விதிகள் மற்றும் குடிசார் சேவையாளர்கள் மூலம் அவற்றின் அமல்படுத்தல்.  
**பெரும் பாறைக் கல்வெட்டு 3**  
| ஆங்கிலத்திலிருந்து தமிழ் மொழிபெயர்ப்பு (கல்சி பிரதி) | மொழி: பிராகிருதம், எழுத்துமுறை: பிராமி எழுத்துமுறை |
| --- | --- |
| } |  |
# அசோகரின் பெரும் பாறைக் கல்வெட்டுக்கள்

### பெரும் பாறைக் கல்வெட்டு 4

அற விதிகள்.  
**பெரும் பாறைக் கல்வெட்டு 4**  
| ஆங்கிலத்திலிருந்து தமிழ் மொழிபெயர்ப்பு (கல்சி பிரதி) | மொழி: பிராகிருதம், எழுத்துமுறை: பிராமி எழுத்துமுறை |
| --- | --- |
| } |  |
# அசோகரின் பெரும் பாறைக் கல்வெட்டுக்கள்

### பெரும் பாறைக் கல்வெட்டு 5

மகாமாத்திரர்களின் நியமிப்பும், அவர்களது பங்கும்.  
**பெரும் பாறைக் கல்வெட்டு 5**  
| ஆங்கிலத்திலிருந்து தமிழ் மொழிபெயர்ப்பு (கல்சி பிரதி) | மொழி: பிராகிருதம், எழுத்துமுறை: பிராமி எழுத்துமுறை |
| --- | --- |
| ஆய்வாளர்கள்" அல்லது "அறத்தின் மகாமாத்தர்" என்று பலவாறாக மொழி பெயர்க்கப்படுகிறது) என கிர்நாரில் 5ஆம் பெரும் பாறைக் கல்வெட்டில் குறிப்பிடப்பட்டுள்ள எழுத்துக்கள்.]] | } |
# அருள்மொழிபேட்டை

**அருள்மொழிபேட்டை** (*Arulmolipet*) என்பது தமிழ்நாட்டின் தஞ்சாவூர் மாவட்டத்தில் பாபநாசம் வட்டத்தில் அம்மாப்பேட்டை பகுதியில் ஆலங்குடி ஊராட்சியில் அமைந்துள்ள கிராம் ஆகும்.
# அருள்மொழிபேட்டை

## மக்கள்தொகை

2011ஆம் ஆண்டு மக்கள்தொகை கணக்கெடுப்பின்படி, அருள்மொழிப்பேட்டையில் 675 ஆண்கள் மற்றும் 680 பெண்கள் என மொத்தம் 1355 பேர் உள்ளனர். பாலின விகிதம் 1007 ஆக இருந்தது. எழுத்தறிவு விகிதம் 82.87 ஆக இருந்தது.
# அசோகரின் சிறு பாறைக் கல்வெட்டுக்கள்

**அசோகரின் சிறு பாறைக் கல்வெட்டுக்கள்** (கி.மு. 269-233 ) என்பவை பாறைக் கல்வெட்டுகளாகும், இவை அசோகர் கல்வெட்டுக்களின் ஆணைகளின் துவக்கக் காலத்தவை ஆகும். இவை அசோகரின் பெரும் பாறைக் கல்வெட்டுக்களுக்கு முந்தையவை. பேரரசர் அசோகரின் 11வது ஆட்சியாண்டில் பிராமி எழுத்துகளில் எழுதப்பட்ட இந்திய மொழியில் முதல் கல்வெட்டுகள் இவை. காலவரிசைப்படி இவற்றிற்கு முந்தவையான காந்தார இருமொழிக் கல்வெட்டு, கிரேக்கம் மற்றும் அராமிக் மொழியில் வெட்டப்பட்டது. அது அவரது 10வது ஆட்சி ஆண்டில் (கிமு 260) செதுக்கப்படது. இது அசோகரின் அறியப்பட்ட முதல் கல்வெட்டு ஆகும். இருப்பிடத்தைப் பொறுத்து இந்தக் கல்வெட்டுகளின் உள்ளடக்கத்தில் பல சிறிய மாறுபாடுகள் உள்ளன.  
கிரேக்க அல்லது அரமேய மொழியில் உள்ள அசோகரின் கல்வெட்டுகள் சில சமயங்களில் "சிறு பாறைக் கல்வெட்டுகள்" என்றும் வகைப்படுத்தப்படுகின்றன.
# அசோகரின் சிறு பாறைக் கல்வெட்டுக்கள்

## காலவரிசை

சிறு பாறைக் கல்வெட்டுகள் அசோகரின் ஆட்சியின் துவக்கத்தில் எழுதப்பட்டவை. இவை அவருடைய ஆட்சியின் 11வது ஆண்டிலிருந்து ("பௌத்தராக மாறிய இரண்டரை ஆண்டுகள்" என்ற அவரது கல்வெட்டின் படி. அதாவது குறைந்தபட்சம் அவரது ஆட்சியின் எட்டாவது ஆண்டு கலிங்க வெற்றிக்குப் பிறகு, இது அவர் படிப்படியாக புத்த சமயத்திற்கு மாறுவதற்கான தொடக்க புள்ளியாகும்). கல்வெட்டுகளின் வேலைப்பாடுகளின் தொழில்நுட்பத் தரம் பொதுவாக மிகவும் மோசமாக உள்ளது. பொதுவாக அசோகரின் ஆட்சியின் 26 மற்றும் 27 ஆம் ஆண்டுகளின் தூண் கல்வெட்டுகளைக் காட்டிலும் மிகவும் குறைந்த தரத்தில் உள்ளன.  
இந்த சிறிய பாறைக் கல்வெட்டுகள், அசோகரின் ஆட்சியின் 10 ஆம் ஆட்சி ஆண்டில் செதுக்கபட்ட முதல் கல்வெட்டைப் பின்பற்றி செதுக்கபட்டுள்ளன. இது ஆப்கானித்தானத்தின் மையத்தில் காந்தாரத்தின் சில் சீனாவில் நிறுவப்பட்ட காந்தார இருமொழிக் கல்வெட்டு ஆகும். இந்த முதல் கல்வெட்டு செவ்வியல் கிரேக்கம் மற்றும் அரமேய மொழியில் பிரத்தியேகமாக செதுக்கப்பட்டது.  
சிறு பாறைக் கல்வெட்டுக்கள், அசோகரின் 12வது ஆட்சி ஆண்டிலிருந்து, தருமமத்தைப் பிரப்புரை செய்வதற்காக நிறுவப்பட்ட பெரும் பாறைக் கல்வெட்டுக்களை விட சற்று முந்தையதாக இருக்கலாம். இந்த அசோகர் கல்வெட்டுகள் இந்திய மொழிகளில் உள்ளன, அசோகரின் காந்தாரக் கிரேக்க கல்வெட்டுகள் சுண்ணாம்புக் கல் மீது பொறிக்கப்பட்டுள்ளன.}}  
குஜாரா சிறு பாறைக் கல்வெட்டுக்களிலும், அசோகரின் பெயர் அவரது பட்டங்களுடன் "தேவானம்பிய பியாதாசி அசோகராஜா" என்று குறிப்பிடப்பட்டுள்ளது.  
பேரரசர் அசோகர் இந்திய துணைக்கண்டம் முழுவதும் 20 **சிறு பாறைக் கல்வெட்டுக்கள்** நிறுவியுள்ளார். அவைகள்:
1. புல்-இ-தருந்தே அராமேயக் கல்வெட்டு - ஆப்கானித்தான்
1. தட்சசீலம் - பாகிஸ்தான்
1. பைரத் - இராஜஸ்தான்
1. அக்ரௌரா - உத்தரப் பிரதேசம்
1. சாசாராம் - பிகார்
1. சரு மரு - மத்தியப் பிரதேசம்
1. பராபர்- பிகார்
1. மஸ்கி - கர்நாடகா
1. பிரம்மகிரி - கர்நாடகா
1. பல்லக்கிண்டு - கர்நாடகா
1. கவிமடம் - கர்நாடகா
1. பாப்ரு
1. ஜதிங்கா
1. நித்தூர்
1. ரூப்நாத்
1. சித்தாப்பூர்
1. உதயகோலம்
1. ரஜுலா மந்தகிரி
1. குஜ்ஜரா
1. பகாப்பூர், தில்லி
# விசிறிவால் தங்கமீன்

**விசிறிவால் தங்கமீன்** என்பது தங்கமீன் வகைகளுள் ஒன்றாகும். இது முட்டை வடிவில், உயரமான முதுகுத் துடுப்பு, நீண்ட நான்கு வால் துடுப்பு தோள்பட்டை இல்லாமல் காணப்படுகின்றன. இது ரையுகின் போலக் காணப்படும். மேலும் மேற்கத்திய நாடுகளில் பொதுவாகக் காணப்படுகின்றது.
# விசிறிவால் தங்கமீன்

## விளக்கம்

விசிறிவால் தங்கமீன் உலோக அல்லது சிப்பி போன்ற செதில்கள் மற்றும் சாதாரண அல்லது தொலைநோக்கி கண்களைக் கொண்டுள்ளது. இந்த தொலைநோக்கி கண்கள் மீனின் வயது 6 மாதமாக இருக்கும் போதே தோன்றுகின்றன. குத மற்றும் வால் துடுப்பு இரு சம பிரிவாகப் பிரிந்து காணப்படும். பொதுவாகத் தங்கமீன்கள் தன் வாழிடச் சூழல் மாறுபாடுகளை உணரக்கூடியன. குறைந்த வெப்பநிலையில் நீண்ட நேரம் இவற்றை வைத்திருக்கும்போது பாதிப்படையும் தன்மை உடையனவாக உள்ளன. பொதுவாக இவற்றின் வாழிடச்சூழல் வெப்பம் 73 முதல் 74 பாகை பாரன்ஹீட் வரை தேவைப்படுகிறது
# விசிறிவால் தங்கமீன்

## இனப்பெருக்கம்

நல்ல வீரியமான விசிறிவால் மீன்களைத் தேர்வு செய்து இனப்பெருக்கம் செய்வதன் மூலம் தரமான மீன்கள் உற்பத்தி செய்யப்படுகின்றன. விசிறிவால் மீன்களை இனப்பெருக்கம் செய்விப்பது மிகவும் எளிதானது.
# எசு. எல். நாராயணன்

**எசு. எல். நாராயணன்** (**S. L. Narayanan**) இந்திய நாட்டைச் சேர்ந்த ஒரு சதுரங்க வீரர் ஆவார். 1998 ஆம் ஆண்டு சனவரி மாதம் இவர் பிறந்தார். 2015 ஆம் ஆண்டு கிராண்டுமாசுட்டர் பட்டத்தைப் பெற்ற இவர் இந்தியாவின் 41 ஆவது கிராண்டுமாசுட்டர் என்ற சிறப்பைப் பெற்றார்.
# எசு. எல். நாராயணன்

## ஆரம்ப கால வாழ்க்கை

நாராயணன் கேரளாவின் திருவனந்தபுரம் நகரத்தில் பிறந்தார். முன்னாள் கேரள மாநில வெற்றியாளர் பி. சிறீகுமாரால் தொழில்ரீதியாக சதுரங்கப் பயிற்சி பெற்றார். பின்னர் பன்னாட்டு மாசுட்டர் வருகீசு கோசி அவர்களால் தொடர் பயிற்சி பெற்றார்.
# எசு. எல். நாராயணன்

## தொழில்

நாராயணன் 2007 ஆம் ஆண்டு தனது முதல் வெற்றிக்கோப்பையான கேரளா மாநில 9 வயதுக்குட்பட்ட சதுரங்க வெற்றியாளர் கோப்பையை வென்றார். அதே நாளில்தான் கேரளாவுக்கு முதல் கிராண்டுமாசுட்டர் பட்டம் ஜி.என்.கோபாலுக்கு கிடைத்தது. நாராயணன் 2008 ஆம் ஆண்டில் 11 வயதுக்குட்பட்ட கேரள மாநில சதுரங்க வெற்றியாளர் பட்டம், 2010 ஆம் ஆண்டில் 13 வயதுக்குட்பட்ட மாநில வெற்றியாளர் பட்டம், 2011 ஆம் ஆண்டில் மாநில மிக இளையோர் வெற்றியாளர் பட்டம், 2012 ஆம் ஆண்டில் மாநில இளையோர் வெற்றியாளர் பட்டம், 2012 ஆம் ஆண்டில் மாநில மூத்தோர் பிரிவில் 2ஆவது இடம் என ஒவ்வோர் ஆண்டும் சதுரங்க விளையாட்டில் சாதனைகள் நிகழ்த்தினார். 2010 ஆம் ஆண்டு மே மாதம் புதுதில்லியில் நடைபெற்ற பொதுநலவாய சதுரங்க வெற்றியாளர் போட்டியில் 12 வயதுக்குட்பட்டோருக்கான போட்டியில் வெள்ளிப் பதக்கம் வென்றார். அந்த போட்டியில், கிராண்டுமாசுட்டர் பரிமராசன் நேகியுடன் இவர் தனது ஆட்டத்தை சமனில் முடித்தார். 12 ஆவது வயதில் பெண் பன்னாட்டு மாசுட்டர் கிரண் மணிசா மொகந்தியை வென்றார். 2011 ஆம் ஆண்டு சூலை மாதத்தில் மகாராட்டிர மாநிலம் புனேவில் லக்சயா மற்றும் ஃபிளேம் பள்ளி நடத்திய சதுரங்க முகாமான முதல் நகர்வில் கிராண்டுமாசுட்டர் யெவ்கெனி விளாடிமிரோவின் பயிற்சியில் கலந்து கொண்டார்.  
2010 ஆம் ஆண்டு சனவரி மாதத்தில் கிராண்டுமாசுட்டருக்கு எதிராக தனது முதல் போட்டியை நாராயணன் விளையாடினார். புதுதில்லியில் நடந்த பார்சுவநாத் திறப்பு சதுரங்கப் போட்டியின் போது, இவரது முதல் சுற்றில் எதிர்த்து விளையாட வேண்டிய ஈரானிய கிராண்டுமாசுட்டர் நிலை வீரரான எக்சான் மகாமி கெம் விமானம் தாமதமானதால் சரியான நேரத்தில் வரமுடியாமல் போனது. நாராயணணுக்கு நேரக் கட்டுப்பாட்டு விதிகளின்படி அந்த ஆட்டத்தில் வெற்றிப் புள்ளி வழங்கப்பட்டது. ஆனால் போட்டிக்கு தாமதமாக வந்த சதுரங்க வீரருக்கு ஒரு வாய்ப்பு கொடுப்பது நியாயமானது என்று கூறிய நாராயணன் எளிமையாகக் கிடைத்த வெற்றியை ஏற்க மறுத்து ஒரு கிராண்டு மாசுட்டருக்கு எதிராக தான் விளையாடுவதையே விரும்புவதாக கூறி ஆச்சர்யமூட்டினார்.
# எசு. எல். நாராயணன்

## சதுரங்க வாழ்க்கை

- 2010: புதுதில்லியில் நடைபெற்ற பொதுநலவாய சதுரங்க வெற்றியாளர் போட்டியின் 16 வயதுக்குட்பட்டோர் பிரிவில் வெள்ளிப் பதக்கம்.
- 2011: சென்னையில் நடைபெற்ற தேசிய மிக இளையோர் சதுரங்க வெற்றியாளர் போட்டியில் வெள்ளிப் பதக்கம். செப்டம்பர் 2011 ஆம் ஆண்டு கோவாவில் நடந்த 41 ஆவது தேசிய இளையோர் போட்டியில் 7 ஆவது இடம்.
- 2012: துருக்கியில் நடந்த 16 வயதுக்குட்பட்டவர்களுக்கான போட்டியில் ஆசிய வெற்றியாளர் பதக்கம். 2012 ஆம் ஆண்டு நடைபெற்ற 16 வயதுக்குட்பட்டவர்களுக்கான சதுரங்க ஒலிம்பியாடு போட்டியில் வெண்கலப் பதக்கம் வென்ற இந்திய அணியில் விளையாடினார். பொதுநலவாய சதுரங்கப் போட்டியில் 16 வயதுக்குட்பட்டோர் பிரிவில் தங்கப் பதக்கம் மற்றும் திறந்த நிலை பிரிவில் 7ஆவது இடம்.
- 2013: லக்னோவில் நடைபெற்ற 43 ஆவது தேசிய இளையோர் சதுரங்கப் போட்டியில் 4 ஆவது இடம்.
- 2014: புனேவில் நடைபெற்ற 44ஆவது தேசிய இளையோர் சதுரங்கப் போட்டியில் தங்கம்.
- 2015: பாங்காக்கில் நடைபெற்ற தாய்லாந்து திறந்தநிலை சதுரங்கப் போட்டியில் சிறந்த இளையோர் பட்டம். கிர்கிசுதான் குடியரசின் பிசுகெக்கில் நடைபெற்ற ஆசிய இளையோர் சதுரங்கப் போட்டியில் வெள்ளிப் பதக்கம்.
- 2016: ஆசிய இளையோர் பிளிட்சு சதுரங்கப் போட்டியில் தங்கம். ஆசிய திறந்தநிலை பிரிவில் வெள்ளி, விரைவு பிரிவில் வெண்கலம்.
- 2017: மாசுகோவில் நடந்த ஏரோஃப்ளாட் பிளிட்சு வெற்றியாளர் போட்டியில் உலக பிளிட்சு வெற்றியாளரான செர்கி கர்சாகினை வென்றார்.
- 2018: 25 ஆவது அபுதாபி பன்னாட்டு சதுரங்க திருவிழா 2018 போட்டியில் பிளிட்சு பிரிவில் வெண்கலம். 2018 ஆம் ஆண்டு சுவிட்சர்லாந்தின் சூரிச் நகரில் நடைபெற்ற பன்னாட்டுப் போட்டியில் வெண்கலம்
- 2019: அமெரிக்க சதுரங்க கிராண்டுமாசுட்டர்களான உகாரு நகமுரா, வெசுலி சோ ஆகியோருக்கு எதிராக விளையாடி வெற்றி. இதே ஆண்டு எசுப்பானியாவில் நடைஅபெற்ற சாதுரனக்கப் போட்டியில் போலந்து கிராண்டுமாசுட்டர் பார்டெல் மேத்தியூசை வென்று பட்டம்.
- ஆசிய கண்டங்களிடை சதுரங்கப் போட்டியில் 4 ஆவது இடம்.
- பொதுநலவாய 2019 சதுரங்கப் போட்டியில் 4 ஆவது இடம். இதன மூலம் 2019 சதுரங்க உலகக் கோப்பைக்கு தகுதி பெற்றார். கேரள நிகழ்நேர சதுரங்கப்போட்டியில் வென்ற பரிசுத் தொகையை கேரள முதல்வரின் பேரிடர் நிவாரண நிதிக்கு வழங்கினார். இதே ஆண்டில் உலக சதுரங்க வெற்றியாளரான மேக்னசு கார்ல்சனை எதிர்கொண்டார்.
- 2021 ஆம் ஆண்டு நடைபெற்ற ரிகா தொழில்நுட்ப பல்கலைக்கழக ஓபன் "ஏ" போட்டியில் இவர் இரண்டாவது இடத்தைப் பிடித்தார்.
# தொட்டபல்லாபூர்

**தொட்டபல்லாபூர்** (*Doddaballapura*) என்பது தென்னிந்திய மாநிலமான கர்நாடகா மாநிலத்திலுள்ள பெங்களூரு ஊரக மாவட்டத்திலுள்ள ஒரு நகராட்சிப் பகுதியாகும். 'தொட்டா' என்பது கன்னடத்தில் "பெரியது" என்று பொருள்படும். இது பெங்களூரில் இருந்து 40 கி.மீ. தொலைவிலுள்ள பல தேசிய நிறுவனங்களைக் கொண்ட ஒரு தொழில் நகரமாகும்.  
உள்ளூர் ஆதிநாராயண கோவிலில் கிடைத்துள்ள கி.பி. 1598 தேதியிட்ட ஒரு கல்வெட்டில் இந்த இடம் பல்லாலபுரம் தாண்டா என்று குறிப்பிடப்பட்டுள்ளது. இது போசளப் பெயரான பல்லாலிலிருந்து தோன்றி, பின்னர் பல்லாபுரம் என சிதைந்திருக்கலாம். ஒரு குறிப்பிட்ட எறும்புப் புற்றின் மீது ஒரு பசு 'பாலை' சுரக்கும் சூழ்நிலையிலிருந்து இந்த கிராமம் அதன் பெயரைப் பெற்றதாகவும், இந்த சகுனம் நகரத்தின் அடித்தளத்திற்கு வழிவகுத்ததாகவும் நம்பப்படுகிறது. 'பல்லா' என்பதிலிருந்து பல்லாபுரம் என்ற பெயர் இவ்வாறு பெறப்பட்டது.
# தொட்டபல்லாபூர்

## பொருளாதாரம்

பெங்களூரிலிருந்து வடக்கு நோக்கி பெங்களூர்-இந்துப்பூர் மாநில நெடுஞ்சாலையில் (SH-9) 40 கி.மீ. தொலைவில் தொட்டபல்லாபூர் உள்ளது. இந்த நகரம் பட்டுப் புடவை நெய்தலுக்குப் பெயர் பெற்றது. வட்டத்தின் பெரும்பான்மையான மக்கள் இன்னமும் விவசாயத்தை முக்கிய வருமான ஆதாரமாக கொண்டுள்ளனர். நகரப் பகுதியில் மக்கள் நெசவு தொடர்பான தொழிலை (முக்கியமாக விசைத்தறி) சார்ந்துள்ளனர். தினசரி ஆயிரக்கணக்கான பணியாளர்கள் வேலைக்காக பெங்களூரு செல்கின்றனர்.  
இந்த நகரத்தில் இராசத்தானில் இருந்து வந்த ஏராளமான மார்வாடி மக்கள் உள்ளனர். நகைக்கடைகள், அடகு தரகு கடைகள், மின்சாதன கடைகள், துணி/ஆயத்த ஆடை கடைகள், உள்ளூர் மக்களிடமிருந்து உற்பத்தி செய்யப்படும் பட்டுப் புடவைகளை வாங்குதல் மற்றும் விற்பது ஆகியவற்றை நம்பியுள்ளது. பசெட்டிஅள்ளி பல தொழிற்சாலைகளைக் கொண்ட அருகிலுள்ள நகரமாகும்.  
ஒரு பெரிய ஆயத்த ஆடை பூங்கா உட்பட தொழில்துறை பகுதியில் பல தேசிய மற்றும் பன்னாட்டு ஆடை தொழிற்சாலைகள் நிறுவப்பட்டுள்ளன - கௌரிபிதானூரில் இருந்து தினமும் தொழில்துறை பகுதிக்கு பயணிக்கும் மக்கள் உட்பட தொட்டபல்லாபூர் மற்றும் அதைச் சுற்றியுள்ள ஆயிரக்கணக்கான மக்கள் வேலை செய்கிறார்கள்.  
;வரவிருக்கும் திட்டங்கள்:  
$22 பில்லியன் முதலீட்டில் , 12,000-ஏக்கர் (49 கி.மீ.2) பரப்பளவில் இந்தியாவின் மிகப்பெரிய தகவல் தொழில்நுட்பப் பகுதியும் கருநாடகாவின் வரலாற்றில் மிகப்பெரிய உள்கட்டமைப்பு திட்டம் ஒன்று இங்கு வரவுள்ளது.
# கணினியிய பொறியியல்

**கணினியிய பொறியியல்** **(CSE)** (*கணினி அறிவியல் + பொறியியல்*) என்பது உலகெங்கிலும் உள்ள பல பல்கலைக்கழகங்களில் கணினியின் அறிவியல் மற்றும் பொறியியல் அம்சங்களை உள்ளடக்கிய ஒரு கல்விப் பட்டப்படிப்பு ஆகும். இளங்கலை மற்றும் முதுகலை ஆகிய இரண்டிலும் பட்டப்படிப்புகள் உள்ளன.
# கணினியிய பொறியியல்

## கல்வி படிப்புகள்

கல்லூரிகளுக்கு இடையே பாடத்திட்டங்கள் மாறுபடும். இளங்கலை படிப்புகள் பொதுவாக நிரலாக்கம், வழிமுறைகள் மற்றும் தரவு கட்டமைப்புகள், கணினி கட்டமைப்பு, இயக்க முறைமைகள், கணினி நெட்வொர்க்குகள், இணை கணினி, உட்பொதிக்கப்பட்ட அமைப்புகள், அல்காரிதம் வடிவமைப்பு, சுற்று பகுப்பாய்வு மற்றும் மின்னணுவியல், டிஜிட்டல் லாஜிக் மற்றும் செயலி வடிவமைப்பு, கணினி வரைகலை, மென்பொருள் பொறியியல், அறிவியல் தரவுத் தொகுப்பு ஆகியவை அடங்கும். அமைப்புகள், டிஜிட்டல் சிக்னல் செயலாக்கம், மெய்நிகராக்கம், கணினி உருவகப்படுத்துதல்கள் மற்றும் விளையாட்டுகள் நிரலாக்கம். CSE திட்டங்களில் கோட்பாட்டு கணினி அறிவியலின் முக்கிய பாடங்களான கணக்கீட்டு கோட்பாடு, எண் முறைகள், இயந்திர கற்றல், நிரலாக்க கோட்பாடு மற்றும் முன்னுதாரணங்கள் ஆகியவை அடங்கும் . நவீன கல்வித் திட்டங்கள், பட செயலாக்கம், தரவு அறிவியல், ரோபாட்டிக்ஸ், உயிரி-ஊக்கம் பெற்ற கணினி, கணக்கீட்டு உயிரியல், தன்னியக்க கணினி மற்றும் செயற்கை நுண்ணறிவு போன்ற வளர்ந்து வரும் கணினித் துறைகளையும் உள்ளடக்கியது. மேலே உள்ள பெரும்பாலான CSE பகுதிகளுக்கு ஆரம்ப கணித அறிவு தேவைப்படுகிறது, எனவே முதல் ஆண்டு படிப்பில் கணிதப் படிப்புகள் ஆதிக்கம் செலுத்துகின்றன, முதன்மையாக தனித்தனி கணிதம், கணித பகுப்பாய்வு, நேரியல் இயற்கணிதம், நிகழ்தகவு மற்றும் புள்ளியியல், அத்துடன் மின் மற்றும் மின்னணு பொறியியல், இயற்பியல் அடிப்படைகள் - புல கோட்பாடு மற்றும் மின்காந்தவியல் .
# கணினியிய பொறியியல்

## CSE துறை மற்றும் பட்டப்படிப்புகளுடன் கூடிய சில எடுத்துக்காட்டு பல்கலைக்கழகங்கள்

- மாசாச்சூசெட்சு தொழில்நுட்பக் கழகம்
- ஆக்சுபோர்டு பல்கலைக்கழகம்
- ஆசிய பசிபிக் பல்கலைக்கழகம்
- கலிபோர்னியா தொழில்நுட்பக் கழகம்
- இசுட்டான்போர்டு பல்கலைக்கழகம்
- வடக்கு தெற்கு பல்கலைக்கழகம்
- சிட்டகாங் பல்கலைக்கழகம்
- பெய்ரூட்டின் அமெரிக்கப் பல்கலைக்கழகம்
- சான்டா கிலாரா பல்கலைக்கழகம்
- மிச்சிகன் பல்கலைக்கழகம்
- நியூ சவுத் வேல்ஸ் பல்கலைக்கழகம்
- வாஷிங்டன் பல்கலைக்கழகம்
- பக்னெல் பல்கலைக்கழகம்
- இந்திய தொழில்நுட்பக் கழகம் கான்பூர்
- இந்திய தொழில்நுட்பக் கழகம் மும்பை
- இந்திய தொழில்நுட்பக் கழகம் தில்லி
- இந்திய தொழில்நுட்பக் கழகம் சென்னை
- அமிர்தா விஸ்வ வித்யாபீடம்
- சிங்கப்பூர் தேசியப் பல்கலைக்கழகம்
- நெவாடா பல்கலைக்கழகம்
- நோட்ரெ டேம் பல்கலைக்கழகம்
- டெல்ஃப்ட் யுனிவர்சிட்டி ஆஃப் டெக்னாலஜி
# கணினியிய பொறியியல்

## மேலும் பார்க்கவும்

- கணினியியல்
- கணினிப் பொறியியல்
- கணினி வரைகலை (கணினி அறிவியல்)
# இந்திய கரீபியர்கள்

**இந்திய கரீபியர்கள்** அல்லது **இந்தோ கரீபியர்கள்** என்போர் கரிபியனில் உள்ள 19 ஆம் நூற்றாண்டின் நடுப்பகுதியிலிருந்து 20 ஆம் நூற்றாண்டின் முற்பகுதி வரை காலனித்துவ காலத்தில் பிரித்தானிய, டச்சு மற்றும் பிரெஞ்சுக்காரர்களால் கொண்டுவரப்பட்ட ஜஹாஜி இந்திய ஒப்பந்தத் தொழிலாளர்களின் வம்சாவளியின மக்கள் ஆவர்.  
சிறுபான்மையினர் இந்தியர்கள் அல்லது பிற தெற்காசியர்களின் வழித்தோன்றல்களாக உள்ளனர், அவர்கள் 20 ஆம் நூற்றாண்டின் நடுப்பகுதியில் தொடங்கி தொழில்முனைவோர், வணிகர்கள், பொறியாளர்கள், மருத்துவர்கள் போன்றவர்களாக குடியேறினர்.
# நாராயனண் பார்ப்பு

**நாராயனண் பார்ப்பு** (*Narayan barb*)(*பேதியா நாராயணி*) என்பது இந்தியாவில் மேற்குத் தொடர்ச்சி மலைகளில் தெளிவான மலை ஓடைகளில் காணப்படும் மீன் இனமாகும். இவை இந்தியாவில் மட்டுமே காணப்படும் சைப்ரினிட் அகணிய உயிரினமாகும் . இந்த மீன்களின் மொத்த நீளம் சுமார் வரையுள்ளது. இது நீர்வாழ் உயிரினங்கள் காட்சிச்சாலை வணிகத்திலும் காணப்படுகிறது.
# திருப்பதியிலுள்ள இந்து கோவில்களின் பட்டியல்

**திருப்பதியிலுள்ள இந்து கோவில்களின் பட்டியல்** (*List of Hindu temples in Tirupati*) திருப்பதி இந்தியாவின் ஆந்திரப் பிரதேசத்தின் சித்தூர் மாவட்டத்திலுள்ள ஒரு நகரம் ஆகும். ஒரு மாநகராட்சியான இது திருப்பதி (நகர்ப்புற) மண்டலத்தின் தலைமையகமாகவும், திருப்பதி வருவாய் கோட்டத்தின் தலைமையகமாகவும் உள்ளது.  
திருப்பதியில் புகழ்பெற்ற வைணவ ஆலயமான வெங்கடசலபதி கோவிலுடன் மேலும் பல பழமையான கோவில்களும் உள்ளன.
# திருப்பதியிலுள்ள இந்து கோவில்களின் பட்டியல்

## அருகிலுள்ள பிற கோவில்கள்

**திருகாளத்தி கோயில்**
திருக்காளத்தி காளத்தியப்பர் கோயில் சுவர்ணமுகி ஆற்றங்கரையில் அமைந்துள்ள 5ஆம் நூற்றாண்டைச் சேர்ந்த சிவன் கோயிலாகும். இது திருப்பதியில் இருந்து 36 கி.மீ தொலைவிலுள்ளது. பேருந்துகள் மூலம் இணைக்கப்பட்டுள்ளது. சிவபெருமானின் புகழ்பெற்ற பக்தரான கண்ணப்ப நாயனார் இங்கு முக்தி அடைந்தார். பஞ்சபூத தலங்களில் ஒன்றான காற்றைக் குறிக்கும் வாயு இலிங்கத்திற்காக இது பிரபலமானது. கோவில் இராகு கேது (இந்திய சோதிட திட்டத்தில் நவக்கிரகங்கள்) தொடர்புடையதாக உள்ளது.
(அமைவிடம் 13°44'59.0"N 79°41'53.7"E)
# திருப்பதியிலுள்ள இந்து கோவில்களின் பட்டியல்

## காணிப்பாக்கம் கோவில், காணிப்பாக்கம்

இங்குள்ள கோயிலில் வரசித்தி விநாயகர் தெய்வமாக வணங்கப்படுகிறார். இது இந்தியாவின் ஆந்திரப் பிரதேசத்தின் சித்தூர் மாவட்டத்தில் உள்ள காணிப்பாக்கத்தில் அமைந்துள்ளது. கோயில் சித்தூரிலிருந்து சுமார் 11 கி.மீ. தூரத்திலும், திருப்பதியிலிருந்து 68 கி.மீ. தூரத்திலும் அமைந்துள்ளது.
# முதல் சீதனம்

*** முதல் சீதனம் *** (*Muthal Seethanam*) 1992 ஆம் ஆண்டு வெளிவந்த இந்தியத்தமிழ்த் திரைப்படமாகும்.இத்திரைப்படத்தை அறிமுக இயக்குநர் ஈரோடு சௌந்தர் எழுதி இயக்கினார். இப்படத்தை ஆர். பி. சௌத்ரி தயாரித்தார். இப்படத்தில் சிவா மற்றும்தேவி மீனாட்சிமுக்கியக் கதாபாத்திரத்தில் நடித்துள்ளனர்.இத்திரைப்படம் 1992 ஆகஸ்ட் 14 அன்று வெளியிடப்பட்டது.
# முதல் சீதனம்

## நடிகர்கள்

- சிவா
- தேவி மீனாட்சி
- கவுண்டமணி
- செந்தில்
- ராஜேஷ்
- ராதாரவி
- நெப்போலியன்
- குமரிமுத்து
- ஓமக்குச்சி நரசிம்மன்
- விமல்ராஜ்
- ராஜவேலு
- சித்திரகுப்தன்
- ஜெமினி கண்ணன்
- கவிதா
- ஈரோடு சௌந்தர்
# முதல் சீதனம்

## பாடல்கள்

இத்திரைப்படத்திற்கு சௌந்தர்யன் இசையமைத்தார். பாடல் வரிகளை காளிதாசன், சௌந்தர்யன் மற்றும் இத்திரைப்பட இயக்குநர் ஈரோடு சௌந்தர் ஆகியோர் எழுதியுள்ளனர்.
| 1 | "எட்டு மடிப்பு சேல" | எஸ். பி. பாலசுப்பிரமணியம் |
| --- | --- | --- |
| 2 | "கேளு கேளு" | மனோ |
| 3 | "ஓ நெஞ்சமே உயிரே" | எஸ். பி. பாலசுப்பிரமணியம், கே. எஸ். சித்ரா |
| 4 | "பட்டு வண்ண" | எஸ். பி. பாலசுப்பிரமணியம், மின்மினி |
| 5 | "சுத்த சம்பா" | மலேசியா வாசுதேவன், சுவர்ணலதா |
# வயாகாம் 18

**வயாகாம் 18** என்பது நவம்பர் 2007 ஆம் ஆண்டு முதல் மும்பையை தளமாகக் கொண்டு இயங்கும் ஒரு இந்திய நிறுவனம் ஆகும். இது நெட்வொர்க்18 குழு மற்றும் வயாகாம் சிபிஎஸ் நெட்வொர்க்குகள் ஆகியவற்றின் ஒரு கூட்டு நிறுவனம் ஆகும். இது வயாகாம் சிபிஎஸ் மூலம் பல்வேறு அலைவரிசைகளை கொண்டுள்ளது.  
சனவரி 2010 இல் வயாகாம் 18 அமெரிக்காவில் ஆப்கா கலர்ஸ் தொலைக்காட்சியை அறிமுகப்படுத்தியது. இது ஜூலை 2010 இல் சன் நெட்வொர்க்குடன் 50/50 விநியோக கூட்டு முயற்சியில் சன் 18 ஐ உருவாக்கியது. 2013 ஆம் ஆண்டில் ஈ டிவி என்ற பெயரைப் பயன்படுத்துவதற்கான அனுமதியுடன், ஈடிவி நெட்வொர்க்கின் தெலுங்கு அல்லாத அலைவரிசை சொத்துக்களை ₹2,053 கோடிக்கு டிவி18 வாங்கியது.
# வயாகாம் 18

## அலைவரிசைகள்

| கலர்ஸ் தொலைக்காட்சி | 2008 | இந்தி | பொழுதுபோக்கு |
| --- | --- | --- | --- |
| கலர்ஸ் ரிஷ்டே | 2014 |  |  |
| கலர்ஸ் சினிப்ளெக்ஸ் | 2016 | திரைப்படம் |  |
| ரிஷ்டே சினிப்ளெக்ஸ் | 2020 |  |  |
| கலர்ஸ் சினிப்ளெக்ஸ் பாலிவுட் | 2021 |  |  |
| எம்டிவி | 1996 | இளைஞர் |  |
| எம்டிவி பீட்ஸ் | 2014 | இசை |  |
| கலர்ஸ் இன்பினிட்டி | 2015 | ஆங்கிலம் | பொழுதுபோக்கு |
| காமெடி சென்ட்ரல் | 2012 |  |  |
| விஎச்1 | 2005 | இசை |  |
| நிக்கெலோடியன் | 1999 | தமிழ்
இந்தி
தெலுங்கு
ஆங்கிலம்
குஜராத்தி
கன்னடம்
மலையாளம்
மராத்தி
வங்காளம் | குழந்தைகள் |
| நிக்கலோடியோன் சோனிக் | 2011 |  |  |
| நிக் ஜூனியர் | 2012 | இந்தி
ஆங்கிலம் |  |
| நிக் HD+ | 2015 |  |  |
| கலர்ஸ் பங்களா | 2000 | வங்காளம் | பொழுதுபோக்கு |
| கலர்ஸ் பங்களா சினிமா | 2019 | திரைப்படம் |  |
| கலர்ஸ் குஜராத்தி | 2002 | குஜராத்தி | பொழுதுபோக்கு |
| கலர்ஸ் குஜராத்தி சினிமா | 2019 | திரைப்படம் |  |
| கலர்ஸ் கன்னட | 2000 | கன்னடம் | பொழுதுபோக்கு |
| கலர்ஸ் சூப்பர் | 2016 |  |  |
| கலர்ஸ் கன்னட சினிமா | 2018 |  |  |
| கலர்ஸ் மராத்தி | 2000 | மராத்தி | பொழுதுபோக்கு |
| கலர்ஸ் ஓடியா | 2002 | ஓடியா |  |
| கலர்ஸ் தமிழ் | 2018 | தமிழ் | } |
# விக்கிப்பீடியா:Statistics/weekly/31-Oct-2021
# காவிரி பார்ப்பு

**காவிரி பார்ப்பு** (*Cauvery barb*) என்பது *புண்டியசு* மீன் பேரினத்தினைச் சார்ந்த சிற்றினமாகும். இதன் அறிவியல் பெயர் *புண்டியசு காவேரியன்சிசு* *(Puntius cauveriensis)* என்பதாகும். இவை சைப்பிரினிடே குடும்பத்தினைச் சார்ந்தவையாகும். இவை அதிகபட்சமாக 7.4 செ. மீ. நீளம் வரை வளரக்கூடியவை. இந்தியாவின் காவிரி ஆற்றில் மட்டும் காணப்படும் அகணிய உயிரியான இந்த மீன் கருநாடக மாநிலத்தில் காணப்படுகிறது.
# ஆலாபுரம்

**ஆலாபுரம்** (*Alapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 904. இது ஆலாபுரம் ஊராட்சிக்கு உட்பட்டது.
# ஆலாபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பாப்பிரெட்டிப்பட்டியில் இருந்து 10 கிலோ மீட்டர் தொலைவிலும் உள்ளது.
# ஆலாபுரம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1,360 குடும்பங்களும் 912 மக்களும் வசிக்கின்றனர். இதில் பெண்களின் எண்ணிக்கை 2,340 என்றும், ஆண்களின் எண்ணிக்கை 2,444 என்றும் உள்ளது. கிராமத்தில் கல்வியறிவு பெற்றவர்கள் விகிதம் 60.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# அம்மாபாளையம், பாப்பிரெட்டிப்பட்டி

**அம்மாபாளையம்** (*Ammapalayam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 904. இது ஆலபுரம் ஊராட்சிக்கு உட்பட்டது.
# அம்மாபாளையம், பாப்பிரெட்டிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோ மீட்டர் தொலைவிலும், சென்னையில் இருந்து 277 கிலோமீட்டர் தொலைவிலும் உள்ளது.
# அம்மாபாளையம், பாப்பிரெட்டிப்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 134 குடும்பங்களும் 522 மக்களும் வசிக்கின்றனர். இதில் பெண்களின் எண்ணிக்கை 253 என்றும், ஆண்களின் எண்ணிக்கை 269 என்றும் உள்ளது. கிராமத்தில் கல்வியறிவு பெற்றவர்கள் விகிதம் 55.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கூழாங்கல் (திரைப்படம்)

***கூழாங்கல்*** (*Pebbles*) 2021 ஆம் ஆண்டு வெளியான தமிழ்த் திரைப்படம். அறிமுக இயக்குநர் பி. எஸ். வினோத்ராஜ் இயக்கிய முதல் திரைப்படம். திரைப்பட நடிகை நயன்தாரா மற்றும் தயாரிப்பாரும் இயக்குனருமான விக்னேஷ் சிவன் இருவரும் இத்திரைப்படத்தைத் தங்களது ரவுடி பிக்சர்சு நிறுவனம் மூலம் தயாரித்து வெளியிட்டுள்ளனர். இத்திரைப்படத்திற்கு யுவன்சங்கர் ராஜா இசையமைக்க, ஒளிப்பதிவாளர்களாக ஜெயா. பார்த்திபன், விக்னேஷ் குமுளையும், படத்தொகுப்பாளராக கணேஷ் சிவாவும் பணியாற்றியுள்ளனர்.
# கூழாங்கல் (திரைப்படம்)

## தயாரிப்பு

இயக்குநர் வினோத்ராஜின் வாழ்க்கையில் நடந்த ஒரு உண்மை நிகழ்வை அடித்தளமாகக் கொண்டு இத்திரைப்படத்தின் கதையை அவர் உருவாக்கியுள்ளார். இக்கதைக்கான பின்களத்திற்காக வெகுநாள் தேடிப் பின்னர் இறுதியாக மதுரைக்கருகே, மேலூர் மவட்டத்திலுள்ள அரிட்டாபட்டி என்ற ஊரைத் தேர்வு செய்தார். இத்திரைப்படம் 30 நாட்களில் தயாரித்து முடிக்கப்பட்டது. அதே ஆண்டின் ஏப்ரல் 28 முதல் மே 8 வரை நடைபெற்ற புது இயக்குநர் மற்றும் புதுத் திரைப்பட விழாவில் கலந்துகொள்ள இத்திரைப்படம் முறையாகத் தேர்வானது. மேலும் தென்கொரியத் திரைப்படவிழாவிலும் தேர்வானது. அந்த ஆண்டின் மே 20 முதல் 27 வரை நடைபெற்ற லாஸ் ஏஞ்சல்சின் இந்தியத் திரைப்பட விழாவிலும் திரையிடப்பட்டது. மே மாதம் 29 முதல் ஜூன் 6 வரை நடைபெற்ற குயிவ் பன்னாட்டுத் திரைப்படவிழா: மோலோடிசுட்டிலும் திரையிடப்பட்டது. 2022 ஆம் ஆண்டிற்கான ஆஸ்கார் விருதிற்குத் தேர்வு செய்யப்பட்ட இந்தியத் திரைப்படங்களுள் கூழாங்கல்லும் ஒன்றாகும்.
# கூழாங்கல் (திரைப்படம்)

## பெற்ற விருதுகள்

| விருது | நடைபெற்ற நாள் | பிரிவு | விருதுபெற்றோர் | முடிவு |
| --- | --- | --- | --- | --- |
| டைகர் விருதுகள், இராட்டர்டாம் பன்னாட்டுத் திரைப்படவிழா | ஜூன் 22, 2021 | புதிய இயக்குநர் | பி. எஸ், வினோத்ராஜ் |  |
| ஆசியத் திரைப்பட விருதுகள், 15 ஆவது ஆசியத்திரைப்பட விருதுவிழா | அக்டோபர் 8, 2021 |  |  |  |
# போகோ தொலைக்காட்சி

**போகோ தொலைக்காட்சி** என்பது சிஎன் நிறுவனத்தின் ஒரு பகுதியாக அதன் சர்வதேச பிரிவின் கீழ் வார்னர்மீடியாவிற்கு சொந்தமான இந்திய நாட்டு கம்பி மற்றும் செய்மதி அலைவரிசை சேவை ஆகும். இது வார்னர்மீடியாவின் இந்திய நாட்டு குழந்தைகளுக்கான அலைவரிசை மற்றும் உள்ளூர் உள்ளடக்கத்தை மட்டுமே ஒளிபரப்புகிறது. இந்த அலைவரிசை சனவரி 1, 2004 ஆம் ஆண்டு முதல் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.
# போகோ தொலைக்காட்சி

## வரலாறு

இந்த அலைவரிசை அதிகாரப்பூர்வமாக சனவரி 1, 2004 அன்று டர்னர் இன்டர்நேஷனல் இந்தியா என்ற நிறுவனத்தால் தொடங்கப்பட்டது. இந்த போகோ தொலைக்காட்சியில் இயங்குபடம் மற்றும் நேரடி அதிரடி நிகழ்ச்சிகளை ஒளிபரப்பும் இந்தியாவுக்கான ஒரே குழந்தைகளுக்கான பொழுதுபோக்கு வலைப்பின்னல் ஆகும்.  
இந்த தொலைக்காட்சி பெரும்பாலும் அனிமே, அமெரிக்க மற்றும் பிற வெளிநாட்டு நிகழ்ச்சிகள் மற்றும் சில இந்திய தொடர்களை ஒளிபரப்பு செய்தது. பின்னர் இந்த அலைவரிசை 2019 முதல் 2020 வரை தனது கவனத்தை இந்திய இயங்குபடத்திற்கு மாற்றியது.
# தேபாலா மித்திரா

**தேபாலா மித்திரா** (**Debala Mitra**) (14 டிசம்பர் 1925 &ndash; 2 டிசம்பர் 2005) இந்தியத் தொல்லியல் ஆய்வகத்தின் தலைமை இயக்குநராக 1981 முதல் 1983-ஆம் ஆண்டு முடிய பண்புரிந்த தொல்லியல் ஆய்வாளர் ஆவார். இவர் இந்தியாவின் பல பௌத்த தொல்லியல் களங்களை அகழாய்வு செய்தவர் ஆவார்.  
இவர் தற்போதைய வங்காளதேசம் நாட்டின் குல்னாவில் 14 டிசம்பர் 1905 அன்று பிறந்தவர். 1940-ஆம் ஆண்டில் மித்திரா இந்தியத் தொல்லியல் ஆய்வகத்தின் கிழக்கு வட்டத்தின் கண்காணிப்பாளாராக பதவியேற்றார். பின்னர் கூடுதல் தலைமை இயக்குநராக பதவி உயர்வு பெற்ற மித்திரா, பி. கே. தாபருக்குப் பின்னர் இந்தியத் தொல்லியல் ஆய்வகத்தின் தலைமை இயக்குநராக 1981-ஆம் ஆண்டில் பதவி உயர்வு பெற்றார்.
# நிக்கெலோடியன் சோனிக்

**நிக்கலோடியோன் சோனிக்** என்பது நிக்கெலோடியன் இந்தியா வலைப்பின்னலின் ஒரு பகுதியாக வயாகாம் 18 நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை 'சோனிக்' என்ற பெயரில் திசம்பர் 20, 2011 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு ஆரம்பிக்கப்பட்டது. தற்பொழுது இந்த தொலைக்காட்சி தமிழ், தெலுங்கு, ஆங்கிலம், இந்தி, குஜராத்தி, கன்னடம், மலையாளம், வங்காளம் மற்றும் மராத்தி போன்ற மொழிகளில் இயங்கி வருகின்றது. இது இந்தியாவில் திசம்பர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்சியில் நான்காவது இடத்தில் உள்ளது.
# எம். எஸ். நாகராஜ ராவ்

**எம். எஸ். நாகராஜ ராவ்** (**Mirle Srinivasa Nagaraja Rao**) (3 சூன் 1932 &ndash; 24 டிசம்பர் 2011) தொல்லியல் ஆய்வாளரும், இந்தியத் தொல்லியல் ஆய்வகத்தின் தலைமை இயக்குநராக 1984 முதல் 1987-ஆம் ஆண்டு முடிய பணியாற்றியவர்.  
கர்நாடகா மாநிலத்தின் மண்டியா நகரத்தில் 1932-இல் பிறந்த நாகராஜ ராவ் புனே பல்கலைகழகத்தில் முனைவர் பட்டம் பெற்றவர். பின்னர் கர்நாடகா மாநில தொல்லியல் துறையின் கல்வெட்டியல் பிரிவில் பணியில் சேர்ந்தார். 1957-ஆம் ஆண்டில் இந்தியத் தொல்லியல் ஆய்வகத்தில் உதவித் தொல்லியல் ஆய்வாளராக சேர்ந்து எம். என். தேஷ்பாண்டே தலைமையில் தொல்லியல் துறை கூடுதல் பயிற்சி பெற்றார். இவர் கர்நாடாகா மாநிலத்தில் ஹம்பி தொல்லியல் களத்தை 1979 முதல் 1988-ஆம் ஆண்டு முடிய அகழாய்வுப் பணிகள் மேற்கொண்டார்.
# அரால்டு அர்க்கிரீவ்ஸ்

**அரால்டு அர்க்கிரீவ்ஸ்** (**Harold Hargreaves**) (பிறப்பு: 29 மே 1876) பிரித்தானிய இந்தியாவின் தொல்லியல் ஆய்வாளர் ஆவார். இவர் இந்தியத் தொல்லியல் ஆய்வகத்தின் தலைமை இயக்குநராக 1928 முதல் 1931-ஆம் ஆண்டு வரை பணியாற்றியவர்.  
பௌத்த சிறபக் கலைகளைல் வல்லுநராக இருந்த அரால்டு அர்க்கிரீவ்ஸ், இந்தியத் தொல்லியல் ஆய்வகத்தில் சேர்வதற்கு முன்னர் அமிர்தசரஸ் நகர அரசு உயர்நிலைப் பள்ளியின் தலைமை ஆசிரியராக இருந்தார்.
# அரால்டு அர்க்கிரீவ்ஸ்

## இந்தியத் தொல்லியல் ஆய்வகப் பணியில்

இந்தியத் தொல்லியல் ஆய்வகத்தில் 1910 -12-ஆம் ஆண்டுகளில் பிரித்தானிய இந்தியாவின் வடமேற்கு எல்லைப்புற வட்டடதின் கண்காணிப்பு தொல்லியலாளர் பணியில் இருந்த போது ஜான் மாரசலுடன் இணைந்து அரப்பா இராஜன்பூர் மற்றும் சாரநாத் தொல்லியல் அகழ்வாராய்ச்சிப் பணிகளில் கலந்து கொண்டார். 1924-இல் இவர் தற்கால பாகிஸ்தானில் உள்ள பலுசிஸ்தான் மாநிலத்தின் நல் எனுமிடத்தில் அகழாய்வுப் பணிகள் மேற்கொண்டார். 1928-ஆம் ஆண்டில் இவர் தொல்லியல் ஆய்வகத்தின் கூடுதல் தலைமை இயக்குநராக பதவி உயர்வு பெற்றார். பின்னர் ஜான் மாரஷல் ஓய்வுக்குப் பின் இவர் இந்தியத் தொல்லியல் ஆய்வகத்தின் தலைமை இயக்குநராக 1928-ஆம் ஆண்டில் பதவி ஏற்றார்.
# கி. நரேந்திரன்

**கருமலைத்தமிழாழன்** என்னும் புனைபெயரில் அறியப்படும் **கி. நரேந்திரன்** என்பவர் தமிழ்நாட்டின், கிருஷ்ணகிரி மாவட்டம், ஓசூரில் வாழ்ந்துவரும் ஒரு தமிழ் மரபுக் கவிஞராவார்.
# கி. நரேந்திரன்

## வாழ்க்கை குறிப்பு

கி. நரேந்திரன் கிருட்டிணகிரி மாவட்டம், கிருட்டிணகியில் மு. கிருட்டிணன், இராசம்மாள் இணையருக்கு மகனாக 1951 யூலை 16 அன்று பிறந்தார். தமிழில் முதுகலை பட்டம் பெற்றுள்ள இவர் ஒசூர் அரசு ஆண்கள் மேனிலைப்பள்ளியில் தமிழாசிரியராக பணியாற்றி ஓய்வு பெற்றவர். பாரதிதாசனின் குயில் ஏட்டில் இவரது முதல் கவிதை 1969 இல் வெளியானது. அன்றுமுதல் தொடர்ந்து கவிதைகளை எழுதிவருகிறார்.
பல ஊர்களிலும், நாடுகளிலும் கவியரங்குகளில் கலந்துகொண்டுள்ளார். பல கவிதை நூல்களை எழுதியுள்ளார்.
# கி. நரேந்திரன்

## வெளிவந்த நூல்கள்

;கவிதை நூல்கள்
- நெஞ்சின் நிழல் (1976)
- மலர்விழி (காவியம் 1978)
- காவியத்தலைவன் (1978)
- காற்றை மணந்த கவிதைகள் (1995)
- நீர்க்கால்கள் (1998)
- ஒப்பனைப்பூக்கள் (1998)
- மண்ணும் மரபும் (1999)
- தமிழவேல் தமிழ்ப்பாவை (1999)
- வீணை மத்தளமாகிறது (2000)
- மரபின் வேர்கள் (2002)
- புதிய குறுந்தொகை (2003)
- வேரின் விழுதுகள் (2004)
- களம் வெல்லும் கலைஞர் (2005)
- சுவடுகள் (2008)
- உன்முகமாய் இரு (2010)
- அருள்மிகு மரகதாம்பிகை சந்திரசூடேஸ்ரர் பாமாலை (1997)
- கல்லலெழுத்து (2014)
- செப்பேடு (2016)
- கால்முளைத்த கனவுகள் (2018)
; உரைநடை, ஆய்வு நூல்கள்
- புதுக்கவிதையில் தொன்மவியல் (1998 )
- பண்பில் வாடை (2001)
- திருக்குறள் (உரை, 2000)
- ஒசூர் அருள்மிகு மரகதாம்பிகை சந்திரசூரேஸ்வரர் திருக்கோயில் தலவரலாறு (2001)
# கி. நரேந்திரன்

## விருதுகள்

- இவருக்கு தமிழ்நாடு அரசு 2016 ஆம் ஆண்டிற்கான *தமிழ்ச்செம்மல் விருது* வழங்கியுள்ளது.
- மதுரை காமராசர் பல்கலைக்கழகம் 2017 ஆம் ஆண்டு *சிந்தனைச் சிகரம்* என்ற விருதினை வழங்கியது.
# கி. நரேந்திரன்

## பரிசுகள்

- தமிழ் படைப்பாளிகள் சங்கம் 2013 ஆம் நடத்திய *பொசுங்கட்டும் பொய்மை* என்ற தலைப்பில் மாநில அளவில் நடத்திய கவிதைப் போட்டியில் முதல் பரிசை வென்றார்.
- பெங்களூர் தமிழ்ச் சங்கம் 2012 ஆம் ஆண்டு தைப்பொங்கலை ஒட்டி *அயலகத் தமிழர்* என்ற தலைப்பில் நடத்திய கவிதைப்போட்டியில் முதல் பரிசை வென்றார்.
- இலண்டன் தமிழ்ச் சங்கம் உலக அளவில் *புதுயுகத்தமிழர்* என்ற தலைப்பில் நடத்திய கவிதைப்போட்டியில் மூன்றாம் பரிசை வென்றார்.
- இலங்கை கல்குடாவில் இயங்கிவரும் தடாகம் கலை இலக்கிய வட்டம் உலக அளவில் இணையதளம் வழியாக 2015 மார்சில் *ஈழம்* என்ற தலைப்பில் நடத்திய கவிதைப்போட்டியில் முதல் பரிசை வென்றார்.
# சீப்ராசோமா

***சீப்ராசோமா*** (*Zebrasoma*) என்பது இந்திய மற்றும் பசிபிக் பெருங்கடல்களில் காணப்படும் கத்திவால் மீன் பேரினமாகும். இவை தட்டு வடிவ உடலினையும் பாய்மரம் போன்ற துடுப்புகளையும் கொண்டுள்ளன.
# சீப்ராசோமா

## சிற்றினங்கள்

இந்த பேரினத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:
- *ஜீப்ராசோமா டெசுஜார்டினி* <small>(பென்னட், 1836)</small> - டெசுஜார்டினின் துடுப்புமீன் முள்வால் வகையி
- *ஜீப்ராசோமா பிளேவ்சென்சு* <small>(பென்னட், 1828)</small> - மஞ்சள் தாங் மீன்
- *ஜீப்ராசோமா ஜெம்மாட்டம்* <small>(வாலென்சியன்சு, 1835)</small> - ஜெம் முள்வால் வகையி
- *ஜீப்ராசோமா ரோஸ்ட்ராட்டம்* <small>(குந்தர், 1875)</small> - கருப்பு முள்வால் வகையி
- *ஜீப்ராசோமா இசுகோபாசு* <small>(ஜி. குவியர், 1829)</small> - இசுகோபாசு முள்வால் வகையி
- *ஜீப்ராசோமா வெலிபெரம்* <small>(பிளாச், 1795)</small> - சேல்பின் முள்வால் வகையி
- *ஜீப்ராசோமா சாந்துரம்* <small>(பிளைத், 1852)</small> - ஊதா முள்வால் வகையி
# நந்திகோட்கூர்

**நந்திகோட்கூர்** (*Nandikotkur*) என்பது இந்தியாவின் ஆந்திரப் பிரதேசத்தின் கர்னூல் மாவட்டத்திலுள்ள ஒரு நகராட்சியும், மண்டலமும் ஆகும்.
# நந்திகோட்கூர்

## நிலவியல்

நந்திகோட்கூர் இல் அமைந்துள்ளது. இது கடல் மட்டத்திலிருந்து சராசரியாக 292 மீட்டர் (961 அடி) உயரத்தில் உள்ளது. கிருஷ்ணா ஆறு அருகிலுள்ளது.  
நந்திகோட்கூர் என்பது ஆந்திரப் பிரதேசத்தில் உள்ள கர்னூல் மாவட்டத்திலிருந்து 27 கி.மீ. தொலைவில் அமைந்துள்ள ஒரு மண்டலமாகும். கர்னூல், குண்டூர் உள்ளிட்ட முக்கிய நகரங்களை இணைக்கும் முக்கிய போக்குவரத்து மையமாக இது செயல்படுகிறது. கர்னூலில் இருந்து ஸ்ரீசைலம் செல்லும் பாதை நந்திகோட்கூர் வழியாகவும் செல்கிறது. நந்திகோட்கூர் ஒன்பது நந்தி சிலைகளால் (காளைகள்) சூழப்பட்டிருப்பதாக புராணம் கூறுகிறது. எனவே இந்த இடம் முன்பு நவநந்திகோட்கூர் என்றும் இப்போது நந்திகோட்கூர் என்றும் அழைக்கப்படுகிறது. கர்னூல், அனந்தப்பூர், கடப்பா , சித்தூர் மாவட்டங்களுக்கு பாசன நீர் வழங்கும் ஹந்த்ரி நீவா கால்வாய், நதிகோட்கூர் மண்டலத்தில் இருந்து தொடங்குகிறது. நந்திகோட்கூரில் இருந்து 25 கி.மீ. தொலைவில் ஏழு நதிகள் சங்கமிக்கும் சங்கமகேசுவரம் அமைந்துள்ளது. நந்திகோட்கூரின் மக்கள் தொகை 46,953 என்ற எண்ணிக்கையில் இருக்கின்றனர்.
# நந்திகோட்கூர்

## போக்குவரத்து

ஆந்திர பிரதேச மாநில சாலை போக்குவரத்து கழகம் நந்திகோட்கூர் பேருந்து நிலையத்திலிருந்து பேருந்து சேவைகளை இயக்குகிறது.
# நந்திகோட்கூர்

## கல்வி

மாநில பள்ளிக் கல்வித் துறையின் கீழ் உள்ள அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது. வெவ்வேறு பள்ளிகள் ஆங்கிலம், தெலுங்கு மொழிகளை பயிற்றுவிக்கிறது..
# பர்ணசாலை

ஆறு]]
**பர்ணசாலை** (*Parnasala*) என்பது இந்தியாவின் தெலங்காணாவில் புதிதாக உருவாக்கப்பட்ட பத்ராத்ரி கொத்தகூடம் மாவட்டத்தில் (முன்னர் கம்மம் மாவட்டம்) **தும்முகுடேம்** மண்டலத்தில் உள்ள ஒரு கிராமம் ஆகும். இந்த கிராமம் சாலை மற்றும் படகுகள் மூலம் அணுகக்கூடியது. மேலும், கோவில் நகரமான பத்ராசலத்திலிருந்து 32 கி.மீ. தொலைவில் அமைந்துள்ளது.  
பத்ராசலம் பகுதியில் இதிகாச இராமாயணத்துடன் தொடர்புடைய பல இந்து கோவில்கள் உள்ளன.
# பர்ணசாலை

## நிலவியல்

பர்ணசாலை இல் அமைந்துள்ளது. சராசரியாக 55 மீட்டர்கள் (183 அடி) உயரத்தில் உள்ளது.
# பர்ணசாலை

## மக்கள்தொகை

2001 இந்திய மக்கள் தொகை கணக்கெடுப்பின்படி, பர்ணசாலா கிராமத்தின் மக்கள்தொகை விவரங்கள் பின்வருமாறு:  
- மொத்த மக்கள் தொகை: 116 குடும்பங்களில் 513 பேர்
- ஆண்கள்: 253
- பெண்கள்: 260
- 6 வயதுக்குட்பட்ட குழந்தைகள்: 51 (ஆண்கள் - 23 , பெண்கள் - 28)
- மொத்த கல்வியறிவு பெற்றவர்கள்: 429
# பர்ணசாலை

## புராணம்

புராணத்தின் படி, இராமன் தனது 14 வருட வனவாசத்தில் சில நாட்களை இந்த இடத்தில் கழித்ததாக கூறப்படுகிறது. இங்குள்ள நீரோடையில் இராமனின் மனைவியான சீதை குளித்து, தனது ஆடைகளை இங்குள்ள ராதாபடித்துறையில் உலர்த்தியதாக உள்ளூர்வாசிகள் நம்புகிறார்கள். அரக்க அரசன் இராவணன் தனது புட்பக விமானத்தை ஆற்றின் எதிர்புறத்தில் உள்ள குன்றின் மீது நிறுத்தி சீதையைக் கடத்திச் சென்றான். சீதையை இலங்கைக்குக் கொண்டு செல்வதற்காக இராவணன் பூமியை அகற்றியபோது ஏற்பட்டதாகக் கூறப்படும் ஒரு மண் பள்ளத்தை இங்கே காணலாம். சீதையை ஏமாற்ற தங்க மான் வேடத்தில் வந்த மாரீசனை இராமன் கொன்ற இடமாக பர்ணசாலை இருந்தது என்று மற்றொரு இந்து புராணம் கூறுகிறது.
# ஐங்கோணப் பட்டகம்

வடிவவியலில் **ஐங்கோணப் பட்டகம்** (*pentagonal prism*) என்பது ஐங்கோண வடிவ அடிப்பக்கங்கொண்ட பட்டகமாகும். இது, 10 உச்சிகள், 15 விளிம்புகள், 7 முகங்கள் கொண்ட ஒருவகையான எழுமுகத்திண்மம்.
ஐங்கோணப் பட்டகத்தின் அனைத்து முகங்களும் ஒழுங்கு பல்கோணமாக இருந்தால் அது ஒரு சீர் பன்முகத்திண்மமாக இருக்கும்.
# ஐங்கோணப் பட்டகம்

## கனவளவு

ஐங்கோணப் பட்டகத்தின் கனவளவு, அதன் அடிப்பக்க ஐங்கோணத்தின் பரப்பளவு, அடிப்பக்கத்துக்குச் செங்குத்தாக பட்டகத்தின் ஏதாவதொரு விளிம்புவழியே அளக்கப்படும் தொலைவு ஆகிய இரண்டின் பெருக்கற்பலனாகும்.  
*h* அளவு விளிம்பு நீளங்கொண்ட சீர் ஐங்கோணப் பட்டகத்தின் கனவளவு:
:<math>\frac{h^3}{4}\sqrt{5(5 + 2\sqrt{5})}</math>
# ஐங்கோணப் பட்டகம்

## வெளியிணைப்புகள்

-
- Pentagonal Prism Polyhedron Model -- works in your web browser
# புரோப்பியோபீனோன்

**புரோப்பியோபீனோன்** (*Propiophenone*) C<sub>9</sub>H<sub>10</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரைல் கீட்டோன் என்று வகைப்படுத்தப்படும் இச்சேர்மம் பென்சாயில் ஈத்தேன் என்ற பெயராலும் அழைக்கப்படுகிறது. நிறமற்றதாகவும் இனிப்பு மணம் கொண்ட நீர்மமாகவும் பண்புகளைக் கொண்டுள்ள இது இது தண்ணீரில் கரையாது. ஆனால் கரிம கரைப்பான்களுடன் கலக்கும். மற்ற சேர்மங்கள் தயாரிப்பில் புரோப்பியோபீனோன் பயன்படுத்தப்படுகிறது.
# புரோப்பியோபீனோன்

## தயாரிப்பு

புரோப்பனாயில் குளோரைடுடன் பென்சீன் வினைபுரியும் பிரீடல் கிராப்டு வினையின் மூலம் புரோப்பியோபீனோன் தயாரிக்கப்படுகிறது. பென்சாயிக் அமிலத்தையும் புரோப்பியோனிக் அமிலத்தையும் கால்சியம் அசிட்டேட்டு மற்றும் அலுமினா முன்னிலையில் 450-550 பாகை செல்சியசு வெப்பநிலையில் வினைப்படுத்தி இச்சேர்மம் வர்த்தக முறையிலும் தயாரிக்கப்படுகிறது. :
:C<sub>6</sub>H<sub>5</sub>CO<sub>2</sub>H + CH<sub>3</sub>CH<sub>2</sub>CO<sub>2</sub>H → C<sub>6</sub>H<sub>5</sub>C(O)CH<sub>2</sub>CH<sub>3</sub> + CO<sub>2</sub> + H<sub>2</sub>O  
α-மெத்தாக்சி இசுடைரின் சேர்மத்தை 300 பாகை செல்சியசு வெப்பநிலைக்கு சூடுபடுத்தினால் புரோப்பியோபீனோன் உருவாகிறது என இலுத்விக் கிளெய்சன் கண்டுபிடித்தார்.
# புரோப்பியோபீனோன்

## பயன்கள்

மருந்துகள் மற்றும் கரிம சேர்மங்களின் தொகுப்பு வினையில் இது ஓர் இடைநிலையாகப் பயன்படுகிறது.
# ஆண்டிப்பட்டி, பாப்பிரெட்டிப்பட்டி

**ஆண்டிப்பட்டி** (*Andipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643483. இது தொப்பம்பட்டி ஊராட்சிக்கு உட்பட்டது.
# ஆண்டிப்பட்டி, பாப்பிரெட்டிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோ மீட்டர் தொலைவிலும் உள்ளது.
# ஆண்டிப்பட்டி, பாப்பிரெட்டிப்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 105 குடும்பங்களும் 412 மக்களும் வசிக்கின்றனர். இதில் பெண்களின் எண்ணிக்கை 196 என்றும், ஆண்களின் எண்ணிக்கை 216 என்றும் உள்ளது.
# ஆண்டிப்பட்டி

**ஆண்டிப்பட்டி** என்ற பெயரில் உள்ள கட்டுரைகள்:  
- ஆண்டிபட்டி, தேனி மாவட்ட ஊர்
- ஆண்டிபட்டி வட்டம், தேனி மாவட்டம்
- ஆண்டிபட்டி ஊராட்சி ஒன்றியம், தேனி மாவட்டம்
- ஆண்டிபட்டி ஊராட்சி, திண்டுக்கல் மாவட்டம்
- ஆண்டிப்பட்டி (சட்டமன்றத் தொகுதி), தேனி மாவட்டம்
- ஆண்டிப்பட்டி, திண்டுக்கல் மாவட்ட ஊர்
- ஆண்டிப்பட்டி ஊராட்சி, சேலம் சேலம் மாவட்டம்
- ஆண்டிப்பட்டி மலை, பழனி திண்டுக்கல் மாவட்டம்
- ஆண்டிப்பட்டி (அரூர்) தருமபுரி மாவட்ட ஊர்
- ஆண்டிப்பட்டி, ஊத்தங்கரை வட்டம், தருமபுரி மாவட்ட ஊர்
- ஆண்டிப்பட்டி, பாப்பிரெட்டிப்பட்டி, தருமபுரி மாவட்ட ஊர்
# ஆண்டிப்பட்டி

## கோயில்கள்

- ஆண்டிபட்டி சாஸ்தா ஆனைமேல் அய்யனார் கோயில், திருநெல்வேலி மாவட்டம்
- ஆண்டிபட்டி மீனாட்சி சுந்தரேஸ்வரர் திருக்கோயில், தேனி மாவட்டம்
- ஆண்டிப்பட்டி காளியம்மன் கோயில், திருநெல்வேலி மாவட்டம்
- ஆண்டிப்பட்டி முப்பிடாதியம்மன் கோயில், திருநெல்வேலி மாவட்டம்
- ஆண்டிப்பட்டி வெங்கடாசலபதி கோயில், திருநெல்வேலி மாவட்டம்
# ஆண்டிப்பட்டி

## திரைப்படம்

- ஆண்டிப்பட்டி அரசம்பட்டி
# வில்லெம் ராம்சே

**வில்லெம் ராம்சே** (*Wilhelm Ramsay*) பின்லாந்து-சுவீடிய புவியியலாளர் ஆவார். 1865 ஆம் ஆண்டு சனவரி மாதம் 20 ஆம் தேதியன்று இவர் பிறந்தார். 1914 ஆம் ஆண்டில் ராம்சே சுவீடிய ராயல் அறிவியல் கழகத்தில் உறுப்பினரானார். 1915 ஆம் ஆண்டு சுவீடன் நாட்டின் இலுந்து நகரில் உள்ள ராயல் நிலக்கூற்றியல் சங்கத்தால் அங்கீகரிக்கப்பட்டு ஏற்றுக்கொள்ளப்பட்டார்.  
1900 ஆம் ஆண்டில் பென்னோ இசுகாண்டியா, 1909 ஆம் ஆண்டில் இயோட்னியன், மற்றும் இயோலைட்டு முதலிய சொற்களை ராம்சே உருவாக்கினார்.  
இயாக்கப் செடரோமுடன் சேர்ந்து, ராம்சே பிரெட்ரிக் இயோகன் விக்கின் மாணவராக இருந்தார். பெண்டி எசுகோலா ராம்சேயின் மாணவர் ஆவார்.  
1928 ஆம் ஆண்டு சனவரி மாதம் 6 ஆம் தேதியன்று ராம்சே காலமானார்.
# சோனி யே!

**சோனி யே!** என்பது சோனி பிக்சர்ஸ் நெட்வொர்க்ஸ் இந்தியா என்ற நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 18, 2017 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, கன்னடம், வங்காளம் மற்றும் மராத்தி போன்ற மொழிகளில் இயங்கி வருகின்றது.
# சோனி யே!

## வரலாறு

இந்த அலைவரிசை அனிமேக்சு என்ற தொலைக்காட்சிக்கு பதிலாக ஏப்ரல் 18, 2017 அன்று தொடங்கப்பட்டது. மறுபெயரைத் தொடர்ந்து சோனி பிக்சர்சு நெட்வொர்க்சு அனிமேக்ஸில் இடம்பெற்றுள்ள அனைத்து அனிமே நிகழ்ச்சிகளை கட்டண உள்ளடக்கமாக அதன் ஓடிடி தளமான சோனி எல்ஐவிக்கு மாற்றுவதற்கான திட்டங்களை அறிவித்தது.
# அண்ணாமலை அள்ளி

**அண்ணாமலை அள்ளி** (*Annamalaihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643489. இது ஜம்மனஅள்ளி ஊராட்சிக்கு உட்பட்டது.
# அண்ணாமலை அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பாப்பிரெட்டிப்பட்டியில் இருந்து 17 கிலோ மீட்டர் தொலைவிலும் உள்ளது.
# அண்ணாமலை அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 340 குடும்பங்களும் 1,227 மக்களும் வசிக்கின்றனர். இதில் பெண்களின் எண்ணிக்கை 593 என்றும், ஆண்களின் எண்ணிக்கை 634 என்றும் உள்ளது.
# மார்வெல் எச்கியூ

**மார்வெல் எச்கியூ** என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை சனவரி 20, 2019 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.  
இந்த தொலைக்காட்சியில் மார்வெல் மகிழ்கலை வழங்கும் நிகழ்ச்சிகள் மற்றும் திரைப்படங்கள் மற்றும் சில வாங்கிய நிகழ்ச்சிகளை ஒளிபரப்பு செய்துவருகிறது. இதன் பார்வையாளர்கள் இலக்கு 6 முதல் 17 வயதுக்குட்பட்ட குழந்தைகள் ஆவார். இது டிஸ்னி எக்ஸ்டிஎன்ற தொலைக்காட்சிக்கு பதிலாக தொடங்கப்பட்டது.
# 2014 ஐரோப்பிய தனிநபர் சதுரங்க வெற்றியாளர் போட்டி

**2014 ஐரோப்பிய தனிநபர் சதுரங்க வெற்றியாளர் போட்டி** (*2014 European Individual Chess Championship*) 2014 ஆம் ஆண்டு மார்ச்சு மாதம் 2 ஆம் தேதி தொடங்கி மார்ச்சு மாதம் 15 ஆம் தேதி வரை ஆர்மீனியா நாட்டின் இயெரவான் நகரத்தில் நடைபெற்றது.  
263 சதுரங்க வீரர்கள் இப்போட்டியில் பங்கேற்றனர். ஆண்கள் வெற்றியாளர் போட்டி என விவரிக்கப்பட்டாலும், சூடித் போல்கர் மற்றும் அன்டோனெட்டா இசுடெபனோவா உட்பட பல பெண்களும் பங்கேற்றனர். வெற்றிப்புள்ளிகள் பட்டியலில் முதல் 23 வீரர்கள் 2015 ஆம் ஆண்டு உலகக் கோப்பை சதுரங்கப் போட்டிக்குத் தகுதி பெற்றனர். உலகக் கோப்பைப் போட்டிகள் அசர்பைசானின் பாகுவில் 2015 ஆம் ஆண்டு செப்டம்பர் 10 முதல் அக்டோபர் 5 வரை நடைபெற்றது. செர்கி கர்சாகின் இப்போட்டியில் வெற்றி பெற்றார்.  
2014 ஐரோப்பிய தனிநபர் சதுரங்க வெற்றியாளர் போட்டியை உருசிய நாட்டைச் சேர்ந்த அலெக்சாந்தர் மோட்டிலெவ் வென்றார்.  
இப்போட்டிக்குச் சமமான பெண்கள் நிகழ்வானது 2014 ஆம் ஆண்டு சூலை மாதம் 6 முதல் 17 வரை பல்கேரியாவின் இரண்டாவது பெரிய நகரமான புலோவ்திவ் நகரில் நடைபெற்றது. உருசிய நாட்டைச் சேர்ந்த சதுரங்க வீராங்கனை வாலண்டினா குனினா இப்போட்ட்டியில் வெற்றி பெற்றார்.
# 2014 ஐரோப்பிய தனிநபர் சதுரங்க வெற்றியாளர் போட்டி

## முடிவு

:{|
||**இடம்**
||**வீரர்**
||**தலைப்பு**
||**நாடு**
||**முடிவு**
|-
| 1 || அலெக்சாந்தர் மோட்டிலெவ் || கி.மா || || 9/11
|-
| 2 || டேவிட் ஆண்டன் குயிசாரோ || கி.மா || || 8/11
|-
| 3 || விளாதிமிர் பெதோசீவ் || கி.மா || || 8/11
|-
| 4 || திராகன் சோலக் || கி.மா || || 8/11
|-
| 5 || பாவெல் எலியானோவ் || கி.மா || || 8/11
|-
| 6 || கான்சுடாண்டின் லுபுலெசுக்கு || கி.மா || || 8/11
|-
| 7 || டேவிட் நவெரா || கி.மா || || 8/11
|-
| 8 || இவான் சாரிக் || கி.மா || || 8/11
|-
| 9 || இகோர் லைசிய் || கி.மா || || 8/11
|-
| 10 || இரண்ட் மெல்கும்யன் || கி.மா || || 7½/11
|-
| 11 || இராதோசுலாவ் வொய்ட்டாசெக் || கி.மா || || 7½/11
|-
| 12 || திமித்ரி யாகோவெங்கோ || கி.மா || || 7½/11
|-
| 13 || விளாதிசிலேவ் அர்டெமீவ் || பன்னாட்டு </br>மாசுட்டர் || || 7½/11
|-
| 14 || இல்யா சிமெரின் || கி.மா || || 7½/11
|-
| 15 || இலாரெண்ட் பிரெசினெட் || கி.மா || || 7½/11
|-
| 16 || காப்ரியல் சர்க்கீசியன் || கி.மா || || 7½/11
|-
| 17 || அலெக்சாந்தர் அரெசெங்கோ || கி.மா || || 7½/11
|-
| 18 || மிலாசு பெருனோவிக் || கி.மா || || 7½/11
|-
| 19 || இவான் செப்பாரினோவ் || கி.மா || || 7½/11
|-
| 20 || வையோரல் லோர்டாசெசுக்கு || கி.மா || || 7½/11
|-
| 21 || செர்கி சிகால்கோ || கி.மா || || 7½/11
|-
| 22 || சாம்வெல் டெர்-சகாக்யன் || கி.மா || || 7½/11
|-
| 23 || சிசபா பலோக் || கி.மா || || 7½/11
|-
|}
# கங்காமா தொலைக்காட்சி

**கங்காமா தொலைக்காட்சி** என்பது டிஸ்னி இந்தியாவின் துணை நிறுவனமான ஸ்டார் இந்தியாவிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை செப்டம்பர் 26, 2004 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு மற்றும் இந்தி போன்ற மொழிகளில் இயங்கி வருகின்றது. இந்த தொலைக்காட்சியில் முக்கியமாக சப்பானிய மற்றும் இந்திய இயங்குபடத் தொடர்களை ஒளிபரப்பு செய்துவருகின்றது.
# கங்காமா தொலைக்காட்சி

## வரலாறு

யுடிவி மற்றும் ரோனி இசுக்ரூவாலா ஆகிய நிறுவனங்கள் 51% மற்றும் 49% என்ற உரிமையுடன் யுனைடெட் ஹோம் என்டர்டெயின்மென்ட்டை என்ற நிறுவனத்தை உருவாக்கினர். இந்த நிறுவனம் இந்திய குழந்தைகள் அலைவரிசைகள் தொடங்க உருவாக்கப்பட்டது. பின்னர் ஜூலை 2006 இல் டிஸ்னி இந்தியா யுடிவி மென்பொருள் தொடர்பு நிறுவனத்திடமிருந்து கங்காமா தொலைக்காட்சியின் ஒரு கட்டுப்பாட்டுப் பங்குகளை வாங்கியது, அதே நேரத்தில் யுடிவியின் 14.9% பங்கையும் பெற்றது. 2006 பிற்பகுதியில் டிஸ்னி கங்காமா தொலைக்காட்சியை யுடிவியிலிருந்து முழுவதுமாக வாங்கியது.
# கங்காமா தொலைக்காட்சி

## சர்ச்சை

இந்த தொலைக்காட்சியில் 'சிஞ்சான்' என்ற அனிமே தொடர் தமிழ், தெலுங்கு மற்றும் இந்தி மொழிகளில்மொழிமாற்றம் செய்யப்பட்டு ஜூன் 19, 2006 அன்று ஒளிபரப்பு செய்தது. பின்னர் இந்த தொலைக்காட்சியின் சந்தைப் பங்கில் 60% வரை பெற்றது. நிகழ்ச்சியில் முக்கிய கதாபாத்திரத்தின் நடத்தை மற்றும் பெரியவர்கள் மீதான அணுகுமுறைகள் குறித்து பெற்றோரிடமிருந்து புகார்கள் வந்தன, இவை இரண்டும் குழந்தைகள் மீது எதிர்மறையான தாக்கத்தை ஏற்படுத்துகின்றன என்று. அதன் காரணமாக இந்த நிகழ்ச்சி 2008 இல் இந்திய தொலைக்காட்சியில் இருந்து தடைசெய்யப்பட்டது.
# இளைய மெம்னோன் சிற்பம்

தற்போதும் உள்ள இளைய மெம்னோன் சிற்பம்]]
**இளைய மெம்னோன் சிற்பம்** (**Younger Memnon**) பண்டைய எகிப்தின் தெற்கில் அமைந்த தீபை நகரத்தின் ராமேசியம் கட்டிடத் தொகுதியில் கண்டெடுக்கப்பட்ட இரண்டு கருங்கல் சிற்பங்கள் ஆகும். இதன் காலம் ஏறத்தாழ கிமு 1270 ஆகும்.
இது எகிப்தின் 19-ஆம் வம்ச பார்வோன் இரண்டாம் ராமேசசின் உடைந்த சிற்பப் பகுதி ஆகும்.  
ராமேசியத்தில் நிறுவப்பட்ட ஒரே கருங்கல்லில் நிறுவப்பட்ட இரண்டு இளைய மெம்னோன் சிற்பங்களில் இதுவும் ஒன்றாகும். இச்சிற்பம் 2.7 மீட்டர் உயரமும், 2 மீட்டர் அகலமும் (இரு தோள்களுக்கு இடையே), 7.25 டன் எடையும் கொண்டது. இதில் ஒரு சிற்பம் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.மற்றொரு சிற்பம் எகிப்தின் ரமேசியத்தில் உள்ளது.
# கார்ட்டூன் நெட்வொர்க்கு தொலைக்காட்சி

**கார்ட்டூன் நெட்வொர்க்கு** என்பது வார்னர்மீடியா என்ற சர்வதேச பிரிவின் கீழ் இயக்கப்படும் இந்திய சிறுவர்களுக்கான பொழுதுபோக்கு கம்பி மற்றும் செய்மதித் தொலைக்காட்சி சேவை ஆகும். இது அசல் அமெரிக்க தொலைக்காட்சிக்கு இணையான இந்திய தொலைக்காட்சி ஆகும்.  
இந்த அலைவரிசை மே 1, 1995 அன்று இந்தியாவில் முதல் குழந்தைகளுக்கான தொலைக்காட்சியாக ஆரம்பிக்கப்பட்டது. மேலும் இது மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், ஆங்கிலம் மற்றும் இந்தி ஆகிய மொழிகளில் முதன்மையாக இயங்குப்பட தமிழ், இந்தி, ஆங்கிலம், மலையாளம், கன்னடம்
# ஒரு நாடு, ஒரே சட்டத்திற்கான பணிக்குழு (இலங்கை)

இலங்கையில் ஒரே நாடு, ஒரே சட்டம் என்ற கருத்தியலை நடைமுறைப்படுத்துவதற்கான சட்ட வரைவை உருவாக்க 13 பேர் கொன்ட அதிபரின் பணிக்குழ, பொது பல சேனாவின் தலைவர் தேரவாத பௌத்த பிக்கு கலகொடாத்தா ஞானசார தேரர் தலைமையில் அதிபர் கோட்டாபய ராஜபக்சவால் 26 அக்டோபர், 2021 அன்று வெளியிடப்பட்ட ஒரு அரசானை (வர்த்தமானி) படி நிறுவப்பட்டது. இந்த செயலணியில் 9 சிங்களவர்களும், 4 முஸ்லிம்களும் உள்ள போதிலும், தமிழர்களுக்கு பிரதிநிதித்துவம் வழங்கப்படவில்லை. செயலணியின் முன்னேற்றம் குறித்து மாதாந்திர அறிக்கைகளை அதிபர் கோட்டாபய ராஜபக்சவிடம் வழங்கப்படும். இறுதி அறிக்கை 28 பிப்ரவரி 2022 நாளுக்குள் சமர்ப்பிக்கப்பட வேண்டும். முன்னதாக **ஒரு நாடு, ஒரே சட்டம்** என்ற கருத்து இலங்கை பொதுசன முன்னணியால் முன்வைக்கப்பட்டது.
# ஒரு நாடு, ஒரே சட்டத்திற்கான பணிக்குழு (இலங்கை)

## தமிழர்கள் சேர்ப்பு

6 நவம்பர் 2021 நாளிட்ட அரசு வர்த்தமானி அறிவித்தலில், இராமலிங்கம் சக்கரவர்த்தி கருணாகரன், யோகேஸ்வரி பற்குணராஜா மற்றும் ஐயம்பிள்ளை தயானந்தராஜா ஆகிய மூவர் இந்த செயலணியில் இணைக்கப்பட்டதாக அறிவிக்கப்பட்டுள்ளது.